Eitt af því skemmtilegasta sem börnin gera hér á Bót er að fara í könnunarleikinn . Könnunarleikurinn er ákveðin aðferð við leik sem byggist á rannsóknarþörf barna , og nota þau öll skynfæri sín til að rannsaka og uppgötva efniviðinn . Hjá okkur eru þau oftast þrjú saman þegar þau fara í leikinn , þó elstu börnin séu fimm í hóp . Það er mikilvægt að hafa ró og næði og þess vegna eru þau fá saman í einu . Efniviðurinn er allskonar hlutir sem falla til , t.d. lok af dósum , bein af sviðum , plasthólkar , dollur , o.s.frv . Börnin fá að skoða og rannsaka efniviðinn að eigin frumkvæði og á eigin forsendum . Hlutverk kennarans er aðallega að fylgjast með og skrá en einnig að styðja og aðstoða barnið . Tiltekt er stór hluti af leiknum og mikilvægt að gefa börnunum tíma til að setja hlutina á sinn stað í lok leiksins . Hér fyrir neðan má sjá nokkrar myndir úr könnunarleiknum : )